CELEX: 62020CA0370
Language: sk
Date: 2021-12-09 00:00:00
Title: Vec C-370/20: Rozsudok Súdneho dvora (štvrtá komora) z 9. decembra 2021 (návrh na začatie prejudiciálneho konania, ktorý podal Bundesgerichtshof – Nemecko) – Pro Rauchfrei e.V./JS e.K. (Návrh na začatie prejudiciálneho konania – Výroba, prezentácia a predaj tabakových výrobkov – Smernica 2014/40/EÚ – Označovanie a balenie – Článok 8 ods. 8 – Zdravotné varovania, ktoré musia byť uvedené na jednotkovom balení tabakového výrobku a na akomkoľvek vonkajšom obale – Výdajný automat na predaj balíčkov cigariet – Zdravotné varovania, ktoré nie sú zvonku viditeľné – Zobrazenie jednotkových balení – Pojem „obrázky“ jednotkových balení a akýchkoľvek vonkajších obalov, ktoré sú určené spotrebiteľom v Európskej únii)

14.2.2022   
            
            
               SK
            
            
               Úradný vestník Európskej únie
            
            
               C 73/4
            
         
      Rozsudok Súdneho dvora (štvrtá komora) z 9. decembra 2021 (návrh na začatie prejudiciálneho konania, ktorý podal Bundesgerichtshof – Nemecko) – Pro Rauchfrei e.V./JS e.K.
      (Vec C-370/20) (1)
      
      (Návrh na začatie prejudiciálneho konania - Výroba, prezentácia a predaj tabakových výrobkov - Smernica 2014/40/EÚ - Označovanie a balenie - Článok 8 ods. 8 - Zdravotné varovania, ktoré musia byť uvedené na jednotkovom balení tabakového výrobku a na akomkoľvek vonkajšom obale - Výdajný automat na predaj balíčkov cigariet - Zdravotné varovania, ktoré nie sú zvonku viditeľné - Zobrazenie jednotkových balení - Pojem „obrázky“ jednotkových balení a akýchkoľvek vonkajších obalov, ktoré sú určené spotrebiteľom v Európskej únii)
      (2022/C 73/05)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Bundesgerichtshof
      
         Účastníci konania pred vnútroštátnym súdom
      
      
         Žalobkyňa: Pro Rauchfrei e.V.
      
         Žalovaná: JS e.K.
      
         Výrok rozsudku
      
      
                  1.
               
               
                  Článok 8 ods. 8 smernice Európskeho parlamentu a Rady 2014/40/EÚ z 3. apríla 2014 o aproximácii zákonov, iných právnych predpisov a správnych opatrení členských štátov týkajúcich sa výroby, prezentácie a predaja tabakových a súvisiacich výrobkov a o zrušení smernice 2001/37/ES sa má vykladať v tom zmysle, že obrázok, ktorý nie je vernou reprodukciou jednotkového balenia cigariet, ale ktorý spotrebiteľ spája s takýmto jednotkovým balením z dôvodu jeho vzhľadu, a to jeho obrysov, rozmerov, farieb a loga značky, predstavuje „obrázok jednotkového balenia“ v zmysle tohto ustanovenia.
               
            
                  2.
               
               
                  Článok 8 ods. 8 smernice 2014/40 sa má vykladať v tom zmysle, že obrázok balíčka cigariet, na ktorý sa vzťahuje toto ustanovenie, ktorý ale neobsahuje zdravotné varovania uvedené v hlave II kapitole II tejto smernice, nie je v súlade s uvedeným ustanovením ani vtedy, ak má spotrebiteľ príležitosť pozrieť si tieto zdravotné varovania na balíčku cigariet zodpovedajúcemu takémuto obrázku pred jeho zakúpením.
               
            
         (1)  Ú. v. EÚ C 390, 16.11.2020.